ღია კარის დღე: სამოქალაქო ინჟინერიის ორმაგის ხარისხის საბაკალავრო პროგრამა
2023-07-17 17:00 (Asia/Dubai)
17 ივლისს, 17:00 საათზე, ილიას სახელმწიფო უნივერსიტეტის ტექნოლოგიის სკოლა სამოქალაქო ინჟინერიის ორმაგი ხარისხის საბაკალავრო პროგრამასთან დაკავშირებით გამართავს ღია კარის დღეს ჰიბრიდულ ფორმატში.
ვისაუბრებთ ორმაგი ხარისხის საერთაშორისო აკრედიტაციის საბაკალავრო პროგრამაზე სწავლის, ორი (ამერიკული და ქართული) დიპლომის მოპოვებისა და ერთი-ერთი ყველაზე მაღალანაზღაურებადი და მოთხოვნადი პროფესიის დაუფლების უნიკალურ შესაძლებლობაზე.
შეხვედრის ბმული: https://iliauni-edu-ge.zoom.us/j/81777641128
ღია კარის დღის შემდეგ გაიმართება ტური ტექნოლოგიის კორპუსში და შეძლებთ, დაათვალიეროთ მაღალტექნოლოგიური ლაბორატორიები.
პროგრამის შესახებ
საქართველოს განათლებისა და მეცნიერების სამინისტროს გადაწყვეტილებით, სან დიეგოს სახელმწიფო უნივერსიტეტი (აშშ, კალიფორნია) და ილიას სახელმწიფო უნივერსიტეტი გთავაზობთ უნიკალურ შესაძლებლობას 2023 წლის ერთიანი ეროვნული გამოცდებით ჩააბაროთ სამოქალაქო ინჟინერიის ორმაგი ხარისხის საერთაშორისო აკრედიტაციის პროგრამაზე და მოიპოვოთ როგორც ამერიკული, ისე ქართული უნივერსიტეტის დიპლომი.
სწავლის პროცესში გექნებათ შესაძლებლობა ისარგებლოთ გაცვლითი პროგრამით სან დიეგოს სახელმწიფო უნივერსიტეტში (აშშ, კალიფორნია).
სწავლის წლიური საფასური, როგორც ყველა სახელმწიფო უმაღლესი სასწავლებლის პროგრამაზე, 2250 ლარია.
პროგრამის არჩევა უკვე შესაძლებელია შეფასებისა და გამოცდების ცენტრის (NAEC) ბაზაში კოდით 0100130.
დრო: 17 ივლისი, 17:00 საათი
ადგილმდებარეობა: T 102 დარბაზი, ქ. ჩოლოყაშვილის გამზ. N⅗, ვაკის პარკის გადმოსწვრივ ან დისტანციურად ბმულზე: https://iliauni-edu-ge.zoom.us/j/81777641128
სამუშაო ენა: ქართული
დასწრება თავისუფალია.
ვირტუალური ტური ილიაუნის ტექნოლოგიების კამპუსში: https://vr.ihomepedia.com/IliaUni1/
2023

Back2Networking კონფერენცია
2023-07-14 14:00
14 ივლისს, 14:00 საათზე, ილიას სახელმწიფო უნივერსიტეტისა და კომპანია Greennet-ის ორგანიზებით გაიმართება Back2Networking კონფერენცია, რომლის თითოეული სესია იქნება მინი-ვორშოპი – კონკრეტული ტექნოლოგიის განხილვა საფუძვლებიდან მისი იმპლემენტაციის მაგალითებამდე.
თემებისა და მომხსენებლების შესახებ:
დავით ირემაძე – „ქსელური ბრანდმაუერების წარმადობის ტესტირება“
დავით ირემაძე, ქსელის ინჟინერი, ამ სფეროში 15 წელია მოღვაწეობს. თავის საქმიანობაში აქცენტს აკეთებს მომავალი თაობის ბრანდმაუერებზე. დავითი ქსელური ბრანდმაუერების წარმადობის ტესტირების სესიაზე გაგიზიარებთ საუკეთესო პრაქტიკას ქსელური ბრანდმაურის წარმადობის შესაფასებლად.
ალექსანდრე ხიდეშელი – „ქსელის ტესტირების ავტომატიზაცია“
ალექსანდრე ხიდეშელი ქსელური ინჟინერიის სფეროს ამომავალი ვარსკვლავია. მისმა მიდგომებმა და თანამედროვე ხედვამ ხელი შეუწყო მოკლე დროში დიდი განაწილებული ქსელების პრობლემების სწრაფ და ეფექტურ მოძიებასა და აღმოფხვრას. ქსელის ტესტირების ავტომატიზაცის სესიაზე იგი გაგიზიარებთ ქსელის ტესტირების თანამედროვე მიდგომებს.
ალექს ზნამენსკი – „LAN, WAN და Cloud რესურსების ტესტირების მასშტაბირება“
ალექს ზნამენსკი ქსელის პროფესიონალია 21-წლიანი გამოცდილებით. მისი კარიერის განმავლობაში წარმატებით ახორციელებდა დიდი განაწილებული ქსელების ადმინისტრირებას, სწორედ ამიტომ, იგი საინტერესო მომხსენებელია B2N აუდიტორიისთვის. LAN, WAN და Cloud რესურსების ტესტირების მასშტაბირების სესიაზე ალექსი გაგიზიარებთ პრაქტიკულ გამოცდილებას თანამედროვე განაწილებულ ქსელში სხვადასხვა ქსელური სეგმენტის ტესტირების უზრუნველყოფის მიმართულებით.
რატომ უნდა დაესწრო B2N-ს?

დაუკავშირდები ქსელის ინჟინრებს, რითაც შეძლებ ნეთვორქინგის გაფართოებას;
ჩაერთვები დისკუსიებში და გაეცნობი პრაქტიკაზე დაფუძნებულ ექსპერტთა დაკვირვებებს;
იმუშავებ მარკეტინგისგან თავისუფალი გარემოში, რომელიც ორიენტირებულია ტექნიკური ცოდნის გაზიარებაზე.

სარეგისტრაციო ბმული: https://b2n2023.ticketforevent.com/
სამუშაო ენა: ქართული
დრო: 14 ივლისი, 14:00 საათი
ადგილმდებარეობა: ილიას სახელმწიფო უნივერსიტეტი, T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.
2023

საერთაშორისო ვორკშოფი „საქართველოს ისტორიული მყინვარული კერნი: საპილოტე პუბლიკაციები და შემდგომი ნაბიჯები"
2023-07-11 10:10
11-12 ივლისს ილიას სახელმწიფო უნივერსიტეტის კულტურული მემკვიდრეობის და გარემოს კვლევის ცენტრი, საერთაშორისო პარტნიორებთან ერთად გეგმავს საერთაშორისო ვორკშოფს „საქართველოს ისტორიული მყინვარული კერნი: საპილოტე პუბლიკაციები და შემდგომი ნაბიჯები” (Georgia Historical Ice-Core Project (GHICP) Workshop: Pilot publications and next stages).
ვორკშოფი გაიმართება ჩვენს უნივერსიტეტსა და ნოტინგემის უნივერსიტეტს შორის გაფორმებული საგრანტო ხელშეკრულების ფარგლებში ვორკშოფში მონაწილეობას მიიღებენ მკვლევარები გაერთიანებული სამეფოდან, აშშ, გერმანია და საფრანგეთი, ასევე მოწვეული სტუმრები, სტუდენტები საქართველოდიან.
ვორკშოფის ძირითადი მიზანია საერთაშორისო კვლევითი კონსორციუმის დაფუძნება და ერთიანი კვლევითი საკითხის შეთანხმება EU-USA-UK პროექტისთვის “CESOC-Caucasus: Climate, Environment and Social Change in the Caucasus”.
დეტალური პროგრამა ხელმისაწვდომია ბმულზე: https://shorturl.at/oqX05

ორგანიზატორები

ქრისტოფერ ლოვლაქი, Prof. Dr.
კლასიკური კვლევების და არქეოლოგიის განყოფილება, ნოტინგემის უნივერსიტეტი, UK

ანდრეი კურბატოვი, Prof. Dr.
კლიმატის ცვლილების ინსტიტუტი, მეინის უნივერსიტეტია, US

ლიზი გადრანი, PhD student
კლიმატის ცვლილების ინსტიტუტი, მეინის უნივერსიტეტია, US

მიხეილ ელაშვილი, Prof, Dr.
ილიას სახელმწიფო უნივერსიტეტი, GE

ლევან ტიელიძე, Prof. Dr.
ილიას სახელმწიფო უნივერსიტეტი, GE, ველინგტონის ვიქტორიას უნივერსიეტი, NZ

ჰელმუტ ბრუკნერი, Prof. Dr.
გეოგრაფიის ინსტიტუტი, კიოლნის უნივერსიტეტი, DE

ჰანეს ლაერმანსი, Dr.
გეოგრაფიის ინსტიტუტი, კიოლნის უნივერსიტეტი, DE

ანკა-ქრისტინა დან, Prof. Dr.
სამეცნეირო კვლევების ეროვნული ცენტრი, Ecole Normale Superieure, FR

უდო შლოცჰაუერი, Dr.
გერმანიის არქეოლოგიის სკოლა (DAI), DE

ჰანს ფონ სუხოდოლეცი, Dr.
გეოგრაფიის ინსტიტუტი, ლაიპციგის უნივერსიტეტი, DE

ნათანიელ ერბ-სათურლო, Prof, Dr.
ქრენფილდის უნივერსიტეტი, UK

პირველი ორი დღე 11-12 ივლისი დაეთმობა მოხსენებებს და სამუშაო შეხვედრებს. 13 ივლისს დაგეგმილია საველე-კვლევითი გასვლა დმანისის მიმართულებით, ხოლო 14- 18 ივლისს სამეგრელო-ზემო სვანეთის რეგიონში, რომელიც სამომავლო კვლევების ძირითად არეალს წარმოადგენს.
სამუშაო ენა: ინგლისური
დრო: 11-12 ივლისი
ადგილმდებარეობა: ილიას სახელმწიფო უნივერსიტეტი, E207 აუდიტორია, ქ.ჩოლოყაშვილის გამზ. N3/5
2023 წელი
https://iliauni.edu.ge/uploads/other/78/78801.pdf

უნილაბში AWS Game Day Georgia გაიმართება
2023-07-08 10:00
8 ივლისს, 10:00 საათზე, ილიას სახელმწიფო უნივერსიტეტის T404-406 აუდიტორიაში (უნილაბი) ილიაუნის ტექნოლოგიის სკოლის DataArt Georgia-სა და AWS User Group Tbilisi- ის ერთობლივი ინიციატივით გაიმართება AWS Game Day Georgia.
GameDay არის შემეცნებით-გასართობი აქტივობა, რომელიც ამოწმებს AWSგადაწყვეტილებების დანერგვის უნარებს რეალურ სამყაროში არსებული პრობლემების გადასაჭრელად.
ეს არის პრაქტიკული შესაძლებლობა IT სფეროს პროფესიონალებისთვის და დამწყები სპეციალისტებისთვის, შეისწავლონ AWS-ის სერვისები, არქიტექტურის ნიმუშები, გაეცნონ საუკეთესო პრაქტიკებს და გამოიმუშაონ ჯგუფური მუშაობის უნარ-ჩვევები.
ღონისძიების განმავლობაში აქტივობის მონაწილეებს მიეწოდებათ ყველა საჭირო რესურსი სხვადასხვა სცენარით მუშაობისთვის.
თითოეულ გუნდს რეგისტრაციისას გადაეცემა AWS-ის ანგარიშზე წვდომისთვის საჭირო მონაცემები.
თამაშს პრეზენტაციის სახით გახსნიან Unicorn.Rentals-ის თანამშრომლები.
თითოეული გუნდი (4 წევრამდე) მიიღებს დაფას იმ ამოცანებით, რომლებიც უნდა ამოიხსნას სხვადასხვა გზით.
AWS Gameday-ზე არ არსებობს სწორი პასუხი, თითოეულ გუნდს ექნება ამოცანის ამოხსნის საკუთარი სტრატეგია, რომელიც AWS-ის ანგარიშებში წარმოდგენილი რესურსების მიხედვით უნდა შეიმუშაოს.
მონაწილეები მზად უნდა იყვნენ AWS Management Console-ში ინტენსიური მუშაობისთვის. თავიანთი ცოდნის გამოსავლენად მათ ასევე უნდა უნდა გამოიყენონ AWS-ის სერვისები. ღონისძიება მოიცავს cloud domains-ის მრავალფეროვნებას.
მონაწილეობისთვის:
მონაწილეობის მისაღებად საჭიროა დარეგისტრირდეთ ქვემოთ მითითებულ ბმულზე, რის შემდეგაც გადანაწილდებით გუნდების მიხედვით.

იმ შემთხვევაში, თუ გსურთ, რომ მეგობრებმა ერთობლივად მიიღოთ მონაწილეობა და შექმნათ თქვენი გუნდი, გთხოვთ აღნიშნულთან დაკავშირებით აცნობოთ ორგანიზატორებს.
იმ შემთხვევაში, თუ მონაწილეობთ გუნდთან ერთად, თითოეული წევრი უნდა დარეგისტრირდეს ინდივიდუალურად.
ორგანიზატორებს შეუძლიათ შეცვალონ გუნდის შემადგენლობა მონაწილეთა გამოცდილების დონის დასაბალანსებლად.

თამაშში მონაწილეობისთვის საჭიროა:

AWS და მიკროსერვისების საფუძვლების ცოდნა;
თავისუფლად ფლობდეთ ინგლისურს (თამაშის დროს კომუნიკაციისთვის);
ლეპტოპი და ადაპტერი;
Firefox ან Chrome.

დღის წესრიგი:

10:00 – 10:30 – რეგისტრაცია
10:30 – 10:45 – მისასალმებელი სიტყვა
11:00 – 17:00 – AWS Game Day კონკურსი
17:00 – 18:00 – ნეთვორქინგი

სარეგისტრაციო ფორმა: https://bit.ly/43qH3eo
სამუშაო ენა: ინგლისური
დრო: 8 ივლისი, 10:00
ადგილმდებარეობა: ილიას სახელმწიფო უნივერსიტეტის T კორპუსი, T404-406 აუდიტორია (UniLab), ქ. ჩოლოყაშვილის გამზ. N3/5
დასწრება თავისუფალია!
2023

IT დასაქმების ფორუმი ილიაუნის სტუდენტებისა და კურსდამთავრებულებისთვის
2023-07-07 12:00
ილიას სახელმწიფო უნივერსიტეტის ტექნოლოგიების სკოლის ორგანიზებით USAID-ის ეკონომიკური უსაფრთხოების პროგრამის „Training for Life (T4L) Industry-Led Workforce Development” მხარდაჭერით მიმდინარე პროექტის Advanced IT Trainings-ის ფარგლებში 7 ივლისს 12:00 საათიდან IT დასაქმების ფორუმი გაიმართება
ფორუმი სტუდენტებსა და კურსდამთავრებულებს საშუალებას მისცემს შეხვდნენ IT კომპანიების წარმომადგენლებს, გაიგონ მათი სერვისების, შეთავაზებების შესახებ, გაეცნონ სტაჟირებისა და დასაქმების შესაძლებლობებს.
ფორუმზე მონაწილეობას მიიღებენ როგორც ტექნოლოგიის სკოლის საბაკალავრო და სამაგისტრო პროგრამების კურსდამთავრებულები და სტუდენტები, ასევე USAID-ის ეკონომიკური უსაფრთხოების პროგრამის „Training for Life (T4L) Industry-Led Workforce Development” ფარგლებში განხორციელებული ტრენინგების Advanced IT Trainings კურსდამთავრებულები.
დასაქმების ფორუმზე წარმოდგენილი იქნება Advanced IT Trainings-ის DevOps კურსის პროექტების პრეზენტაცია, კომპიუტერული ინჟინერიის სტუდენტების ფინალური პროექტები, მოეწყობა მათ მიერ შესულებული საინჟინრო და ტექნოლოგიური პროტოტიპების დემონსტრაცია.
კომპანიებისთვის გამოყოფილი იქნება სივრცე, სადაც დაინტერესებული პირები შეძლებენ გასაუბრებასა და სტაჟირების, დასაქმების პროგრამებზე ინფორმაციის მიღებას.
პროექტი “Advanced IT Trainings” 2021 წლის 10 ოქტომბრიდან დაიწყო და მის ფარგლებში უკვე 60-ზე მეტმა მონაწილემ გაიარა ინტენსიური კურსები DevOps მიმართულებით.
IT დასაქმების ფორუმზე დასწრება შეუძლიათ ნებისმიერ დაინტერესებულ პირს, ამისათვის საჭიროა გაიაროთ წინასწარი რეგისტრაცია, რათა მიიღოთ დამატებითი ინფორმაცია.
სარეგისტრაციო ფორმა: https://forms.gle/eztBkYMnHwXNkqUE7
USAID ეკონომიკური უსაფრთხოების პროგრამა მიზნად ისახავს ქვეყანაში ისეთი სექტორების გაძლიერებას, რომელთაც აქვთ დიდი პოტენციალი დასაქმების ბაზრის გაფართოების, შემოსავლის ზრდისა და წარმატებული ეკონომიკური საქმიანობის დივერსიფიკაციის მიმართულებით.
დრო: 7 ივლისი, 12:00-17:00 საათი
ადგილმდებარეობა: ილიას სახელმწიფო უნივერსიტეტის G კორპუსი, G106, გ. წერეთლის ქუჩა N1
სამუშაო ენა: ქართული, ინგლისური
დამატებითი ინფორმაციისთვის დაგვიკავშირდით:

devops@iliauni.edu.ge
techschool@iliauni.edu.ge

2023

დოქტორანტ სალომე მჭედლიძის სადოქტორო ნაშრომის დაცვა
2023-07-05 12:00
5 ივლისს, 12:00 საათზე, ილიას სახელმწიფო უნივერსიტეტის G106 აუდიტორიაში გაიმართება ილიას სახელმწიფო უნივერსიტეტისა და გეორგ-აუგუსტის გოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის კარლ ფრიდრიხ ლემან-ჰაუპტის საერთაშორისო სადოქტორო პროგრამის დოქტორანტ სალომე მჭედლიძის სადოქტორო ნაშრომის ,,პირველადი მაგნიტური ველები: ევოლუცია და დაკვირვებითი ანაბეჭდები” (“Primordial Magnetic Fields: Evolution and Signatures”) დაცვა.
სამეცნიერო ხელმძღვანელები: გეორგ-აუგუსტის სახელობის გოტინგენის უნივერსიტეტიდან პროფესორი იენს ნიმაიერი.
ილიას სახელმწიფო უნივერსიტეტიდან პროფესორი თინათინ კახნიაშვილი.
სამუშაო ენა: ინგლისური
დრო: 5 ივლისი, 12:00 საათი
ადგილმდებარეობა: ილიას სახელმწიფო უნივერსიტეტის G კორპუსი, აუდიტორია 106, გ. წერეთლის ქ. N1
დასწრება თავისუფალია.
2023 წელი

კურსდამთავრებულთა კლუბის დაარსება და განათლების სკოლის პროგრამების სამაგისტრო ნაშრომების საჯარო დაცვა
2023-07-03 10:30
3 ივლისს, 10:30 საათზე, ილიას სახელმწიფო უნივერსიტეტის ტექნოლოგიების კორპუსის 102 საკონფერენციო დარბაზში გაიმართება ბიზნესის, ტექნოლოგიისა და განათლების ფაკულტეტის განათლების სკოლის პროგრამების სამაგისტრო ნაშრომების საჯარო დაცვა და კურსდამთავრებულთა კლუბის დაარსების ღონისძიება.
სამუშაო ენა: ქართული
დრო: 3 ივლისი, 10:30 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია
2023

კონფერენცია „ცვლილებები შავი ზღვის რეგიონში: უსაფრთხოების, სტრატეგიული კავშირისა და მდგრადობის გაძლიერება“
2023-06-28 09:30
28-29 ივნისს ილიას სახელმწიფო უნივერსიტეტის G 106 აუდიტორიაში გაიმართება ილიას სახელმწიფო უნივერსიტეტისა და საგარეო პოლიტიკის კვლევის ინსტიტუტის (Foreign Policy Research Institute, USA) მიერ ორგანიზებული კონფერენცია:
ცვლილებები შავი ზღვის რეგიონში: უსაფრთხოების, სტრატეგიული კავშირისა და მდგრადობის გაძლიერება
კონფერენცია მიზნად ისახავს, ხელი შეუწყოს შავი ზღვის რეგიონის წინაშე არსებული გამოწვევების და შესაძლებლობების შესახებ საექსპერტო და სამეცნიერო დიკუსიას და ცნობიერების ამაღლებას. ამავდროულად, კონფერენცია მნიშნელოვნად იქნება ფოკუსირებული შავი ზღვის ქვეყნების პოლიტიკური, ეკონომიკური და სოციალური გამოწვევების ანალიზზე მიმდინარე რუსეთ-უკრაინის ომის ფონზე. კონფერენცია თავს მოუყრის ექსპერტებს და აკადემიური სივრცის წარმომადგენლებს მსოფლიოს რამდენიმე ქვეყნიდან.
კონფერენციის შესახებ დეტალური ინფორმაციისთვის იხ. ფაილი.
ადგილმდებარეობა: ილიას სახელმწიფო უნივერსიტეტი, G106 აუდიტორია, გ. წერეთლის ქუჩა N1, G კორპუსი
რეგისტრაცია: დასწრება თავისუფალია. რეგისტრაცია სავალდებულოა.
სარეგისტრაციო ფორმა: https://shorturl.at/zBIW5
კონფერენციის თარიღი: 28-29 ივნისი, 2023 წელი
2023 წელი

მესამე ეროვნული ფესტივალის „მეცნიერება მთავარ როლში“ გამარჯვებული ცნობილია
2023-06-27 16:29
24 ივნისს ილიას სახელმწიფო უნივერსიტეტში გაიმართა მესამე ეროვნული ფესტივალი „მეცნიერება მთავარ როლში”, რომელზეც წარმოდგენილი იყო საქართველოს სხვადასხვა რეგიონის საბუნებისმეტყველო მეცნიერებების მასწავლებელთა 24 პროექტი.
ფესტივალის ჟიურიმ 4 საუკეთესო პროექტი შეარჩია და მათი ავტორი ქართველი მასწავლებლები 2024 წლის აგვისტოში ტურკუში (ფინეთი) საერთაშორისო ფესტივალში მიიღებენ მონაწილეობას.
ჟიურის რჩეული პროექტები გახდნენ:
პროექტი: „პლასტმასა VS მცენარე“
სკოლა: სერვანტესის სახელობის გიმნაზია AIA GESS, თბილისი
პედაგოგი: თამარ ტურაშვილი
პროექტი: „დარგე ემოცია“
სკოლა: სსიპ ქ. გორის #8 საჯარო სკოლა
პედაგოგი: ნინო ფსუტური
პროექტი: “ჭიქა წყლის საიდუმლოებანი (მეშვიდეკლასელის დაკვირვება ფერწერულ ტილოზე)”
სკოლა: ქართული სასწავლებელი, თბილისი
პედაგოგი: ინესა ბეჟანოვა
პროექტი: „ნიადაგის მჟავიანობის შესწავლა“
სკოლა: გორის მუნიციპალიტეტის სოფელ ტინისხიდის საჯარო სკოლა
პედაგოგები: მაკა მაკარიძე, ჟანა ყუთულაშვილი, ნანა დემეტრაშვილი
წლევანდელი ფესტივალის მხარდამჭერები იყვნენ საქართველოს ფიზიკის მასწავლებელთა ასოციაცია, გამომცემლობა „ინტელექტი”, სულაკაურის გამომცემლობა, WWF, უნილაბი.
ქსელის შესახებ
Science on Stage, ევროპის საბუნებისმეტყველო მეცნიერებების მასწავლებელთა ქსელი, მიზნად ისახავს, გააუმჯობესოს STEM განათლება ევროპაში მასწავლებლების პროფესიული განვითარების მხარდაჭერითა და წახალისებით, ასევე ხელი შეუწყოს მოსწავლეთა ხარისხიან განათლებას საბუნებისმეტყველო მეცნიერებებში.
ქსელში გაერთიანებულია ევროპის 34 ქვეყანა. საქართველო ამ ქსელის წევრია 2016 წლიდან. ილიას სახელმწიფო უნივერსიტეტი და მისი საბუნებისმეტყველო განათლების კვლევითი ცენტრი SALiS Science on Stage-ის ოფიციალური წარმომადგენელია საქართველოში.
ორ წელიწადში ერთხელ ქსელის წევრ ქვეყნებში ეწყობა ეროვნული ფესტივალი დევიზით „მასწავლებლები მასწავლებლებისთვის“. ჟიურის მიერ შერჩეული ეროვნული პროექტები კი ქვეყანას საერთაშორისო ფესტივალზე წარადგენენ.
2023 წელი

აშშ-ის საელჩოს ატაშეს, მარიო მონტოიას, ფოტოგამოფენა „არნახული ამერიკა“
2023-06-26 14:01
23 ივნისს ილიას სახელმწიფო უნივერსიტეტმა უმასპინძლა ამერიკის შეერთებული შტატების საელჩოს ატაშეს, მარიო მონტოიას ფოტოგამოფენას „არნახული ამერიკა / Unseen America“.
გამოფენის ფარგლებში სტუდენტებს შეხვდა ამერიკის შეერთებული შტატების საგანგებო და სრულუფლებიანი ელჩი საქართველოში კელი დეგნანი; შეხვედრა კითხვა-პასუხის ფორმატში წარიმართა.
პროექტის შესახებ
„არნახული ამერიკა/Unseen America” დოკუმენტური ფოტოგრაფიის ინსტალაციაა და დამთვალიერებლებს აჩვენებს შეერთებული შტატების საზოგადოებისთვის ნაკლებად ცნობილ მხარეებს.
პროექტი Unseen America 2019 წლის მარტში გაიხსნა კიევში (უკრაინა), ამერიკის სახლის კულტურულ სივრცეში და დაფინანსებული იყო უკრაინაში აშშ-ის საელჩოს მიერ. ამასთან პროექტი განიხილებოდა ესპანური მემკვიდრეობის თვის ფარგლებში ვირტუალურ საგანმანათლებლო სერიაში “Siesta Americana” 2020 წელს კიევში.
გამოფენა ასევე დააფინანსა საქართველოში აშშ-ის საელჩომ და წარმოდგენილი იყო ყვარლის ამერიკულ სივრცეში.
მარიო მონტოიას შესახებ
მარიო მონტოია დაიბადა ალბურკში, ნიუ-მექსიკოში. ცხოვრობდა შვიდ სხვადასხვა ქვეყანაში. საქართველოში ახლახან კიევიდან დაბრუნდა. 10 წელია, რაც დოკუმენტურმა ფოტოგრაფიამ გაიტაცა. მარიოს ფოტოგრაფია წარმოდგენილია ვაშინგტონის სამხატვრო გალერეებში, კიევის გამოფენებსა და საერთაშორისო ჟურნალებში.
2023

შეხვედრა აშშ-ის ბირთვული შეიარაღების ლაბორატორიის პირველ ქალ ხელმძღვანელთან, ჯილ მარი ჰრუბთან
2023-06-26 11:45
23 ივნისს, საქართველოში ამერიკის შეერთებული შტატების საელჩოს ორგანიზებით, ილიას სახელმწიფო უნივერსიტეტის სტუდენტებს შეხვდა ჯილ მარი ჰრუბი, აშშ-ის ბირთვული შეიარაღების ლაბორატორიის პირველი ქალი ხელმძღვანელი და აშშ-ის ენერგეტიკის დეპარტამენტის მდივნის მოადგილე ბირთვული უსაფრთხოების საკითხებში.
შეხვედრა გახსნა ილიას სახელმწიფო უნივერსიტეტის რექტორმა, პროფესორმა ნინო დობორჯგინიძემ.
შეხვედრაზე ჯილ ჰრუბი, პროფესიით მექანიკური ინჟინერი, სტუდენტებს ესაუბრა თავის კარიერასა და საქმიანობაზე.
შეხვედრა წარიმართა კითხვა-პასუხის რეჟიმში.
მომხსენებლის შესახებ
ჯილ მარი ჰრუბი პროფესიით მექანიკური ინჟინერია. 2021 წლის 26 ივლისიდან აშშ-ის ენერგეტიკის დეპარტამენტის მდივნის მოადგილეა ბირთვული უსაფრთხოების საკითხებში, უკავია თანამდებობა, რომელსაც სენატი ამტკიცებს.
2015-2017 წლებში იყო სანდრიას ეროვნული ლაბორატორიის დირექტორი და ისტორიაში შევიდა, როგორც აშშ-ის ბირთვული შეიარაღების ლაბორატორიის პირველი ხელმძღვანელი ქალი.
ეს დაწესებულება, აშშ-ის ენერგეტიკის დეპარტამენტის/ეროვნული ბირთვული უსაფრთხოების ადმინისტრაციის დაქვემდებარებაში არსებული ეროვნული ლაბორატორია, უზრუნველყოფს ეროვნული უსაფრთხოების დარგში განსაზღვრული სხვადასხვა ამოცანის შესრულებას, მათ შორის ბირთვული შეიარაღების, კიბერსივრცის, ენერგეტიკის, მასობრივი განადგურების იარაღის გაუვრცელებლობის, ბიოლოგიური საფრთხისგან თავდაცვისა და კოსმოსის კვლევის მიმართულებით.
2023 წელი

აშშ-ის საელჩოს ატაშეს, მარიო მონტოიას, ფოტოგამოფენა „არნახული ამერიკა“
2023-06-23 17:00
23 ივნისს ილიას სახელმწიფო უნივერსიტეტი უმასპინძლებს ამერიკის შეერთებული შტატების საელჩოს ატაშეს, მარიო მონტოიას, ფოტოგამოფენას „არნახული ამერიკა / Unseen America“.
გამოფენის ფარგლებში ამერიკის შეერთებული შტატების საგანგებო და სრულუფლებიანი ელჩი საქართველოში კელი დეგნანი გამართავს შეხვედრას სტუდენტებთან, რომელიც კითხვა-პასუხის ფორმატში წარიმართება.
შეხვედრაზე დასასწრებად საჭიროა წინასწარი რეგისტრაცია. რეგისტრაციის ბოლო ვადა – 2023 წლის 22 ივნისი, 21:00 საათი.
რეგისტრაციისთვის მიჰყევით ბმულს: https://forms.gle/DkExyTNg8EF2nggXA
პროექტის შესახებ
„არნახული ამერიკა / Unseen America”, დოკუმენტური ფოტოგრაფიის ინსტალაცია, დამთვალიერებლებს აჩვენებს შეერთებული შტატების საზოგადოებისთვის ნაკლებად ცნობილ მხარეებს.
პროექტი Unseen America 2019 წლის მარტში გაიხსნა კიევში (უკრაინა), ამერიკის სახლის კულტურულ სივრცეში, და დაფინანსებული იყო უკრაინაში აშშ-ის საელჩოს მიერ. ამასთან პროექტი განიხილებოდა ესპანური მემკვიდრეობის თვის ფარგლებში ვირტუალურ საგანმანათლებლო სერიაში “Siesta Americana” 2020 წელს კიევში.
გამოფენა ასევე დააფინანსა საქართველოში აშშ-ის საელჩომ და წარმოდგენილი იყო ყვარლის ამერიკულ სივრცეში.
მარიო მონტოიას შესახებ
მარიო მონტოია დაიბადა ალბურკში, ნიუ მექსიკოში. ცხოვრობდა შვიდ სხვადასხვა ქვეყანაში. საქართველოში ახლახან კიევიდან დაბრუნდა. 10 წელია, რაც დოკუმენტურმა ფოტოგრაფიამ გაიტაცა. მარიოს ფოტოგრაფია წარმოდგენილია ვაშინგტონის სამხატვრო გალერეებში, კიევის გამოფენებსა და საერთაშორისო ჟურნალებში.
დრო: 23 ივნისი, 17:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი, გ. წერეთლის ქ.N1
სამუშაო ენა: ინგლისური
2023 წელი

შეხვედრა აშშ-ის ბირთვული შეიარაღების ლაბორატორიის პირველ ქალ ხელმძღვანელთან, ჯილ მარი ჰრუბთან
2023-06-23 16:30
23 ივნისს, 16:30 საათზე, საქართველოში ამერიკის შეერთებული შტატების საელჩოს ორგანიზებით ილიას სახელმწიფო უნივერსიტეტის სტუდენტებთან შეხვედრას გამართავს ჯილ მარი ჰრუბი, აშშ-ის ბირთვული შეირაღების ლაბორატორიის პირველი ქალი ხელმძღვანელი, აშშ-ის ენერგეტიკის დეპარტამენტის მდივნის მოადგილე ბირთვული უსაფრთხოების საკითხებში.
შეხვედრაზე ჯილ ჰრუბი, პროფესიით მექანიკური ინჟინერი, სტუდენტებს ესაუბრება თავის კარიერასა და საქმიანობაზე.
შეხვედრა წარიმართება კითხვა-პასუხის რეჟიმში.
შეხვედრაზე დასასწრებად საჭიროა წინასწარი რეგისტრაცია. რეგისტრაციის ბოლო ვადა – 2023 წლის 22 ივნისი, 18:00 საათი.
რეგისტრაციისთვის მიჰყევით ბმულს: https://forms.gle/A4YcK2cReaicj1pn7
მომხსენებლის შესახებ
ჯილ მარი ჰრუბი პროფესიით მექანიკური ინჟინერია. 2021 წლის 26 ივლისიდან აშშ-ის ენერგეტიკის დეპარტამენტის მდივნის მოადგილეა ბირთვული უსაფრთხოების საკითხებში, უკავია თანამდებობა, რომელსაც სენატი ამტკიცებს.
2015-2017 წლებში იყო სანდრიას ეროვნული ლაბორატორიის დირექტორი და ისტორიაში შევიდა, როგორც აშშ-ის ბირთვული შეიარაღების ლაბორატორიის პირველი ხელმძღვანელი ქალი.
ეს დაწესებულება, აშშ-ის ენერგეტიკის დეპარტამენტის/ეროვნული ბირთვული უსაფრთხოების ადმინისტრაციის დაქვემდებარებაში არსებული ეროვნული ლაბორატორია, უზრუნველყოფს ეროვნული უსაფრთხოების დარგში განსაზღვრული სხვადასხვა ამოცანის შესრულებას, მათ შორის ბირთვული შეიარაღების, კიბერსივრცის, ენერგეტიკის, მასობრივი განადგურების იარაღის გაუვრცელებლობის, ბიოლოგიური საფრთხისგან თავდაცვისა და კოსმოსის კვლევის მიმართულებით.
დრო: 23 ივნისი, 16:30 საათი
ადგილმდებარეობა: T406, კიბერლაბორატორია უნილაბი, ილიას სახელმწიფო უნივერსიტეტის ტექნოლოგიის კორპუსი (ქ. ჩოლოყაშვილის გამზ. N3/5, ვაკის პარკის გადმოსწვრივ)
სამუშაო ენა: ინგლისური
შეხვედრაზე დასასწრებად საჭიროა წინასწარი რეგისტრაცია. რეგისტრაციის ბოლო ვადა – 2023 წლის 22 ივნისი, 18:00 საათი.
რეგისტრაციისთვის მიჰყევით ბმულს: https://forms.gle/A4YcK2cReaicj1pn7
2023 წელი

FrontSpot MeetUp
2023-06-20 19:00
20 ივნისს FrontSpot Georgia-სა და ილიას სახელმწიფო უნივერსიტეტის ორგანიზებით გაიმართება შეხვედრა IT მიმართულების სტუდენტებისა და ამ სფეროთი დაინტერესებული პროფესიონალებისთვის.

სპიკერების შესახებ:

ისკანდერ შარიპოვი, პროგრამული უზრუნველყოფის ინჟინერი

თემა – JS necromancy: re-animating dead images using shaders
პრეზენტაციის შინაარსი: სპიკერი განიხილავს ფრაგმენტების ჩრდილებს, რას აკეთებს და როგორ შეგვიძლია მათი გამოყენება. თქვენ შექმნით სხვადასხვა ეფექტს ჩრდილებისა და WebGL-ის გამოყენებით, ასევე ნახავთ, როგორ არის ინტეგრირებული ჩრდილები JS თამაშის ძრავებში, მაგალითად, pixiJS-ში.

ალიაქსანდრ ერახავეცი, უფროსი პროგრამული უზრუნველყოფის ინჟინერი

თემა – OAuth 2.0. How secure is your mobile login?
პრეზენტაციის შინაარსი: დღეს, mobile world-ის ეპოქაში, სულ უფრო რთულდება მომხმარებლის მონაცემთა დაცვა, შესაბამისად იზრდება მოთხოვნა უსაფრთხო აპლიკაციებზე. ამიტომ აუცილებელია, არ ჩამორჩეთ სიახლეებს და ფლობდეთ ინფორმაციას OAth 2.0-ის განვითარებისა და საუკეთესო პრაქტიკების შესახებ.
მომხსენებელი განიხილავს OAuth 2.0 სამუშაო პროცესს და ინტეგრაციას, ისაუბრებს შეცდომებზე, რომელთაც ყოველდღიურად ვუშვებთ ცხოვრებაში მონაცემთა დაცვის დროს, და ბოლოს: შეისწავლით საუკეთესო პრაქტიკას მობილური აპლიკაციების უსაფრთხოებისთვის.

სამუშაო ენა: ინგლისური
დრო: 20 ივნისი, 19:00 საათი
ადგილმდებარეობა: ილიას სახელმწიფო უნივერსიტეტი, T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.
2023 წელი

წიგნის მეგობართა და იდეატორთა კლუბების საქმიანობის შემაჯამებელი ღონისძიება
2023-06-18 12:00
18 ივნისს, 12:00 საათზე, ილიას სახელმწიფო უნივერსიტეტში ილიაუნის განათლების სკოლის ორგანიზებით გაიმართება წიგნის მეგობართა და იდეატორთა კლუბების საქმიანობის შემაჯამებელი ღონისძიება.
ღონისძიებაზე მოსწავლეები წარადგენენ სტუდენტებისა და მასწავლებლების მენტორობით შექმნილ წიგნებსა და მათ ინტერაქციულ ვერსიებს.
წიგნის მეგობართა და იდეატორთა კლუბებს, რომლებიც ხორციელდება USAID საბაზისო განათლების პროგრამის ფარგლებში, ილიაუნის განათლების სკოლა უნილაბის მხარდაჭერით ქვემო ქართლის 10 საჯარო სკოლაში ახორციელებს. კლუბების ფარგლებში დაწყებითი საფეხურის მასწავლებლის განათლების პროგრამის სტუდენტებისა და სკოლის მასწავლებლების მენტორობით დაწყებითი კლასების მოსწავლეები ქმნიან საკუთარ ხელნაკეთ წიგნებს და ამ წიგნების ინტერაქციულ ვერსიებს.
პროექტმა გააერთიანა 120 მოსწავლე, 21 მასწავლებელი, 10 მენტორი სტუდენტი. სულ მომზადდა 72 გაციფრულებული და ხელნაკეთი პროექტი.
18 ივნისს მოსწავლეები ეწვევიან უნივერსიტეტს, გამოფენენ თავიანთ ხელნაკეთ წიგნებს, სტუდენტებთან ერთად გამართავენ მოკლე პრეზენტაციებს – წარმოგვიდგენენ წიგნების გაციფრებულ ვარიანტებს.
სკოლები დაჯილდოვდებიან საბავშვო წიგნების სხვადასხვა ნაკრებით.
მოსწავლეების, სტუდენტებისა და მასწავლებლების თანამშრომლობა მნიშვნელოვანი პროცესია. პროექტი ეხმარება მასწავლებლებს ინოვაციური სწავლების მეთოდების დანერგვაში, სტუდენტებისთვის გამოცდილების გაზიარებაში, ხოლო მოსწავლეებს შემოქმედებითი უნარების განვითარებასა და საინტერესო, დაუვიწყარი გამოცდილების მიღებაში.
სპეციალურად პროექტისთვის ილიაუნის კიბერლაბორატორიაში შეიქმნა ვებგვერდი https://ibook.iliauni.edu.ge/ საიტზე განთავსდა მოსწავლეების მიერ შექმნილი წიგნების ინტერაქტიული ვერსიები, რომლებიც დღეიდან ნებისმიერი მსურველისათვის ხელმისაწვდომი იქნება.
დრო: 18 ივნისი, 12:00 საათი
ადგილმდებარეობა: T102 დარბაზი, ტექნოლოგიის კორპუსი (ქ. ჩოლოყაშვილის ქ.N3/5, ვაკის პარკის გადმოსწვრივ)
სამუშაო ენა: ქართული
დასწრება თავისუფალია.
2023

ლარს ვიგერლანდის საჯარო ლექცია „შეუძლია თუ არა „კარგ არქიტექტურას“ უპასუხოს ბაზრის გამოწვევას?“
2023-06-16 17:00
16 ივნისს, 17:00 საათზე, ილიას სახელმწიფო უნივერსიტეტის ტექნოლოგიების კორპუსის 401 აუდიტორიაში დოქტორი ლარს ვიგერლანდი წაიკითხავს საჯარო ლექციას „შეუძლია თუ არა „კარგ არქიტექტურას“ უპასუხოს ბაზრის გამოწვევას?“
თემის მოკლე მიმოხილვა
რას გულისხმობს ბუნდოვანი ტერმინი „კარგი არქიტექტურა” და ბაზარზე არის თუ არა მასზე მოთხოვნა? აშშ-ში ჩატარებულ კვლევაზე დაყრდნობით მომხსენებელი შეეცდება, პარალელი გაავლოს, ზოგადად, არქიტექტურასა და იმ კომენტარებსა და რეფლექსიას შორის, რომელიც თბილისის სამშენებლო დაგეგმარებასა და დიზაინის გარშემო არსებობს. ლექცია საინტერესო იქნება მიკროპერსპექტივიდან როგორც უძრავი ქონების ინვესტორების, ასევე მაცხოვრებლებისა და დამქირავებლებისთვის, ხოლო მაკროპერსპექტივიდან – სილამაზე ყოველდღიურობის წინააღმდეგ, რეგიონულობა გლობალიზმის წინააღმდეგ და უნიკალურობა უნივერსალურობის წინააღმდეგ.
მომხსენებლის შესახებ
დოქტორი ლარს ვიგერლანდი სტოკჰოლმის სოდერტორნის უნივერსიტეტის (შვედეთი) წამყვანი ლექტორი და მკვლევარია. ასევე ბიზნესმენი, ინვესტორი, კონსულტანტი და სხვადასხვა საქველმოქმედო და სამეცნიერო ორგანიზაციის სამეურვეო საბჭოს წევრია. დოქტორი ვიგერლანდი ასწავლის მარკეტინგს, ფინანსებს, კვლევის მეთოდებსა და მეცნიერების ფილოსოფიას. მისი კვლევის სფეროა უძრავი ქონება, საბანკო საქმე, ფილოსოფია და ბიზნესის ეთიკა.
სამუშაო ენა: ინგლისური
დრო: 16 ივნისი, 17:00 საათი
ადგილმდებარეობა: T401 აუდიტორია, ქ. ჩოლოყაშვილის გამზ. N3/5, ილიას სახელმწიფო უნივერსიტეტი
დასწრება თავისუფალია.
2023 წელი

პირველი კავკასიური სიმპოზიუმი მღვიმეების ბიოლოგიის შესახებ
2023-06-16 10:00
16-17 ივნისს ილიას სახელმწიფო უნივერსიტეტის T102 აუდიტორიაში გაიმართება პირველი კავკასიური სიმპოზიუმი მღვიმეების ბიოლოგიის შესახებ.
ორგანიზატორები
ილიას სახელმწიფო უნივერსიტეტის უნივერსიტეტის ასოცირებული პროფესორები:
შალვა ბარჯაძე, ლევან მუმლაძე, ასისტენტ-მკვლევარი ეთერ მაღრაძე, ასისტენტ-ლაბორანტი ლადო შავაძე
სიმპოზიუმის შესახებ
მღვიმეების ბიოლოგების შეხვედრა იქნება პირველი მცდელობა კავკასიის ბიოლოგიის შესახებ სიმპოზიუმების სერიიის დაწყებისა მღვიმეების ბიოლოგიით დაინტერესებული მეცნიერების ქსელის შესაქმნელად.
პრეზენტაციები შეეხება შემდეგ თემებს: ტაქსონომია, სისტემატიკა, ბიომრავალფეროვნება, ეკოლოგია, კონსერვაცია, ბიოგეოგრაფია, ევოლუცია და ა.შ.
მონაწილეობა
მონაწილეებს შეუძლიათ მოამზადონ ზეპირი პრეზენტაციები როგორც ადგილზე, ასევე ონლაინ – Zoom-ის გამოყენებით.
რეგისტრაციისა და აბსტრაქტის წარდგენის ბოლო ვადაა 2023 წლის 30 აპრილი.
სიმპოზიუმის შესახებ დეტალური ინფორმაცია იხილეთ ბმულზე: https://cssb.iliauni.edu.ge/
ზუმის ბმული :

დღე 1

https://iliauni-edu-ge.zoom.us/j/88969001913
Meeting ID: 889 6900 1913

დღე 2

https://iliauni-edu-ge.zoom.us/j/86491576406
Meeting ID: 864 9157 6406

ფორმატი: ჰიბრიდული
სამუშაო ენა: ინგლისური
ადგილმდებარეობა: ილიას სახელმწიფო უნივერსიტეტი, აუდიტორია T102, ქაქუცა ჩოლოყაშვილის გამზირი 3/5
დასწრება თავისუფალია.
2023 წელი

პროცესების ავტომატიზაცია Python - ის გამოყენებით
2023-06-15 17:00
15 ივნისს კომპანია ExactPro ილიას სახელმწიფო უნივერსიტეტისა და DevOps Georgia-ის ორგანიზებით გამართავს შეხვედრას IT მიმართულების სტუდენტებისა და ამ სფეროთი დაინტერესებული პროფესიონალებისთვის. Meetup-ის მხარდამჭერია GeoSTQB, საერთაშორისო ტესტირების სასერტიფიკაციო ორგანიზაციის ISTQB-ის წარმომადგენელი საქართველოში.
თემა: პროცესების ავტომატიზაცია Python-ის გამოყენებით
მომხსენებლები განიხილავენ DevOps-ის პროგრამული უზრუნველყოფის ტესტირებისა და ავტომატიზაციის მიმდინარე ტენდენციებს.
Მომხსენებლები:

ერეკლე მაღრაძე, ილიას სახელმწიფო უნივერსიტეტის ტექნოლოგიის სკოლის დირექტორი, DevOps Georgia-ის თანადამფუძნებელი, Quantori-ის წამყვანი Devops ინჟინერი;
სოფო შანყულაშვილი, Exactpro Georgia-ის პროგრამული უზრუნველყოფის ტესტერი;
გიორგი კერატიშვილი,DevOps Georgia Community-ის ლიდერი, Epam Systems-ის წამყვანი სისტემური ინჟინერი.

შეხვედრა გაიმართება ჰიბრიდულ ფორმატში. სესიები ჩატარდება G106 აუდიტორიაში და გადაიცემა Facebook live-ის საშუალებით.
დღის წესრიგი:

17:00 – რეგისტრაცია & ფურშეტი
18:00 – ღონისძიების გახსნა & Facebook live ტრანსლაცია

Სამუშაო ენა: ინგლისური
დრო: 15 ივნისი, 17:00-20:00 საათი
Facebook live: 18:00-20:00
ადგილმდებარეობა: G106, ილიას სახელმწიფო უნივერსიტეტის G კორპუსი, გიორგი წერეთლის ქ. N1
Დეტალური ინფორმაციისთვის გადადით მითითებულ ბმულზე: bit.ly/45D84fY
დასწრება უფასოა.
2023

სამაგიდო თამაშების საღამო ილიაუნის სტუდენტებისთვის - Board Game Night for Iliauni students
2023-06-14 19:00
For English scroll down
ილიას სახელმწიფო უნივერსიტეტის ტექნოლოგიური მეწარმეობისა და ინოვაციების განვითარების ცენტრის და ილიაუნის Startup Grind-ის სტუდენტური წარმომადგენლობის ორგანიზებით 14 ივნისს, 19:00 საათზე, გაიმართება სამაგიდო თამაშების საღამო – Board Game Night.
თუ ხარ ილიაუნის სტუდენტი და გსურს, მხიარულად გაატარო ზაფხულის საღამო მეგობრებთან ერთად, ითამაშო სამაგიდო თამაშები და შეიძინო ახალი მეგობრები, მაშინ Board Game Night შენთვისაა.
ღონისძიებაზე საერთაშორისო და ადგილობრივ სტუდენტებს საშუალება ექნებათ ითამაშონ CATAN, UNO და AVALON, თან მეგობრები შეიძინონ.
შეგახსენებთ, რომ Startup Grind საერთაშორისო ორგანიზაციაა, რომლის წარმომადგენლობაც საქართველოს საუნივერსიტეტო მასშტაბით 2023 წელს პირველად ილიას სახელმწიფო უნივერსიტეტში გაიხსნა.
Startup Grind-ის საუნივერსიტეტო წარმომადგენლობის მიზანია შექმნას საზოგადოება, რომელიც ხელს შეუწყობს საქართველოს სამეწარმეო პოტენციალის წარმოჩენას საერთაშორისო ასპარეზზე.
სამაგიდო თამაშების საღამო გაიმართება ილიას სახელმწიფო უნივერსიტეტის T კორპუსის სტუდენტურ სივრცეში, პირველ სართულზე.
როგორ მივიღო მონაწილეობა?
შეავსეთ მარტივი სააპლიკაციო ფორმა 13 ივნისს, დღის ბოლომდე:
სარეგისტრაციო ფორმა: https://forms.gle/N4bmWLurGZpXoFMq5
დრო: 14 ივნისი, 19:00 საათი
ადგილმდებარეობა: T კორპუსი, სტუდენტური სივრცე, 1-ელი სართული
2023

მარიამ მანჯიკაშვილისა და მარიამ მიქელაშვილის სადისერტაციო ნაშრომების დაცვა
2023-06-14 14:32
19 ივნისს, 12:00 საათზე, ილიას სახელმწიფო უნივერსიტეტის T102 საკონფერენციო დარბაზში ბიზნესის, ტექნოლოგიისა და განათლების ფაკულტეტის ტექნოლოგიის სკოლის სადოქტორო პროგრამის მათემატიკის დოქტორანტები მარიამ მანჯიკაშვილი და მარიამ მიქელაშვილი დაიცავენ სადისერტაციო ნაშრომებს.
მარიამ მანჯიკაშვილის სადისერტაციო ნაშრომის თემაა „ორწერტილოვანი ამოცანები მაღალი რიგის ჩვეულებრივი დიფერენციალური განტოლებებისათვის რეზონანსულ შემთხვევაში“.
სამეცნიერო ხელმძღვანელი – სულხან მუხიგულაშვილი, ილიას სახელმწიფო უნივერსიტეტის პროფესორი
მარიამ მიქელაშვილის სადისერტაციო ნაშრომის თემაა „მარტივი და ორგვარი ფოროვნობის მქონე მასალების დრეკადობის და თერმოდრეკადობის ბმული კვაზისტატიკის თეორიის ამოცანები“.
სამეცნიერო ხელმძღვანელი – მერაბ სვანაძე, ილიას სახელმწიფო უნივერსიტეტის პროფესორი.
სამუშაო ენა: ქართული
დრო: 19 ივნისი, 12:00 საათი
ადგილმდებარეობა: ილიას სახელმწიფო უნივერსიტეტი, T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.
2023

საჯარო ლექცია „გლობალიზაცია – განვითარება და შესაძლებლობები“
2023-06-13 17:00
13 ივნისს, 17:00 საათზე, ილიაუნის ტექნოლოგიების კორპუსის T102 აუდიტორიაში ერიკ ბორგი, პროფესორი ბიზნესის ადმინისტრირების მიმართულებით, წაიკითხავს საჯარო ლექციას „გლობალიზაცია – განვითარება და შესაძლებლობები“.
თემის მოკლე მიმოხილვა
მომხსენებელი განიხილავს როგორც ადგილობრივ, ასევე გლობალურ ბიზნესაქტივობებსა და მათ ახალ შესაძლებლობებს გლობალურ ბაზარზე. მსოფლიო ეკონომიკა გლობალიზაციის პროცესში გადიოდა ეტაპებს, რომლებიც დაკავშირებული იყო არაერთ კრიტიკულ მოვლენასთან. კომუნიზმის დამარცხებამ და მსოფლიო ეკონომიკაში ჩინეთის აქტიურმა ჩართვამ კომპანიებს გლობალურ გარემოში მუშაობის შესაძლებლობა მისცა. დღეს ბიზნესი ერთდროულად ადგილობრივიცაა და გლობალურიც, რასაც ხელი შეუწყო დიგიტალიზაციის პროცესმა, შედეგად გაიზარდა კომპანიების გლობალურობის შესაძლებლობები.
მომხსენებლის შესახებ
ერიკ ბორგი სტოკჰოლმის სოდერტორნის უნივერსიტეტის პროფესორია ბიზნესის ადმინისტრირების მიმართულებით. მან გამოიკვლია ევროკავშირში ეკონომიკური ინტეგრაციისა და აღმოსავლეთ გერმანიის გლობალურ ეკონომიკაში ჩართულობა. იგი დაკავშირებულია ჯანდაცვის გლობალიზაციისა და მზარდი სამედიცინო ტურიზმის ინდუსტრიის სფეროებთანაც. პროფესორმა ერიკ ბორგმა ლარს ვიგერლანდთან ერთად გამოაქვეყნა კვლევა ქართული ღვინის ინდუსტრიის შესახებ.
სამუშაო ენა: ინგლისური
დრო: 13 ივნისი, 17:00-19:00 საათი
ადგილმდებარეობა: T102 აუდიტორია, ქ. ჩოლოყაშვილის გამზ. N3/5, ილიას სახელმწიფო უნივერსიტეტი
დასწრება თავისუფალია
2023

ევროკავშირის ენერგეტიკული უსაფრთხოება და გამოწვევები უკრაინა-რუსეთის ომის პერიოდში
2023-06-13 16:00
13 ივნისს, 16:00 საათზე, წიგნის სახლში „ლიგამუსი“ გაიმართება სემინარი „ევროკავშირის ენერგეტიკული უსაფრთხოება და გამოწვევები უკრაინა-რუსეთის ომის პერიოდში“.
მოხსენებას წაიკითხავს ERASMUS+ პროგრამით მოწვეული სოფიის უნივერსიტეტის ასოცირებული პროფესორი, ეკონომიკისა და ბიზნესის ფაკულტეტის დეკანი, სამაგისტრო პროგრამის „ენერგეტიკული ბაზრები და მომსახურება” დირექტორი ათანას გეორგიევი.
განხილული იქნება შემდეგი საკითხები:

რუსეთ-უკრაინის ომი და მისი გავლენა ევროკავშირის ენერგეტიკულ უსაფრთხოებაზე
ენერგეტიკული გეოპოლიტიკა და ენერგეტიკული ბაზრები
ენერგეტიკული გადასვლის (ტრანზიციის) გლობალური ტენდენციები, გამოწვევები და შესაძლებლობები

შეხვედრას აწყობს ბიზნესის ტექნოლოგიებისა და განათლების ფაკულტეტის ტექნოლოგიის სკოლის ენერგეტიკისა და მდგრადი განვითარების ინსტიტუტი.
მოწვეული არიან სტუდენტები, მკვლევრები, ენერგეტიკისა და საერთაშორისო ურთიერთობების სპეციალისტები.
დღის წესრიგი

სამუშაო ენა: ინგლისური
დრო: 13 ივნისი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32, ილიას სახელმწიფო უნივერსიტეტი
დასწრება თავისუფალია.
2023 წელი

ილიას სახელმწიფო უნივერსიტეტი უერთდება ჰიპერტენზიის სკრინინგის გლობალურ კამპანიას
2023-06-13 14:00
13 ივნისს, 14:00-17:00 საათამდე, ილიას სახელმწიფო უნივერსიტეტის A კორპუსის წინ გაიმართება ჰიპერტენზიის სკრინინგის გლობალური კამპანიის ღონისძიება „მაისის გაზომვის თვე“.
კამპანია ინიცირებულია ჰიპერტენზიის საერთაშორისო საზოგადოების მიერ და მისი მიზანია მოსახლეობის სკრინინგი მომატებული არტერიული წნევის – ჰიპერტენზიის გამოსავლენად, ასევე ამ დაავადების რისკების შესახებ მოსახლეობის ცნობიერების ამაღლება.
აქციის დროს შერჩეულ ადგილას დაიდგმება სპეციალური კარავი, სადაც MMM საქართველოს წარმომადგენლის, დალი ტრაპაიძის, მენტორობით მოხალისე სტუდენტები, რომელთაც გაიარეს ილიას სახელმწიფო უნივერსიტეტისა და საქართველოს გაეროს ასოციაციის NCDC ტრენინგი, შეხვდებიან მოსახლეობას, შეავსებენ ეპიდემიოლოგიურ კითხვარს, სამჯერ გაუზომავენ მათ არტერიულ წნევას, უპასუხებენ შეკითხვებს, მიაწვდიან ინფორმაციას ჰიპერტენზიასთან დაკავშირებულ აქტუალურ საკითხებზე და გააცნობენ საინფორმაციო მასალებს/ბუკლეტებს.
2023

„ჭკვიანი ქალაქები“ – მაიკლ ქინდალის საჯარო ლექცია
2023-06-09 10:00
9 ივნისს, 10:00 საათზე, ილიას სახელმწიფო უნივერსიტეტის ტექნოლოგიების კორპუსის 102 აუდიტორიაში მაიკლ ქინდალი წაიკითხავს საჯარო ლექციას „ჭკვიანი ქალაქები“.
ლექციის შესახებ
ზოგიერთი ქალაქი ისეა დაგეგმარებული, რომ სატრანსპორტო მოძრაობასთან დაკავშირებულ მზარდ გამოწვევევებს ვერ პასუხობს ან რთულია მათი ტრანფორმირება. შესაბამისად, საჭიროა პრობლემის კომპლექსურად შესწავლა და გამოსავლის პოვნა.
მაიკლ ქინდალი აუდიტორიას წარუდგენს პროექტის იდეას, რომელიც გულისხმობს ქალაქში „ჭკვიანი პარკირების“ ტექნოლოგიის დანერგვასა და განხორციელებას, რომელიც ხელს შეუწყობს, ზოგადად, ტრანსპორტის მოძრაობის, კერძოდ კი საჯარო ტრანსპორტის ნაკადების მონიტორინგსა და რეგულირებას. პროექტის სწორი განხორციელების შედეგად გამონაბოლქვი მკვეთრად შემცირდება, ასევე პარკირების მაძიებელ სატრანსპორტო საშუალებათა ნაკადის დარეგულირებას შეუწყობს ხელს.
მომხსენებლის შესახებ
შვედი ბიზნესმენი მაიკლ ქინდალი ამჟამად მუშაობს „ჭკვიანი ქალაქის“ კონცეფციის განვითარებასა და სატრანსპორტო მოძრაობის მენეჯმენტზე. იგი დაინტერესებულია სატრანსპორტო ნაკადების რეგულირებით, საზოგადოებისთვის ქალაქში უკეთესი გარემოს შექმნით, გამონაბოლქვის შემცირებითა და, ზოგადად, ქალაქში გადაადგილების გაუმჯობესებით.
სამუშაო ენა: ინგლისური
დრო: 9 ივნისი, 10:00 საათი
ადგილმდებარეობა: T102 აუდიტორია, ქ. ჩოლოყაშვილის გამზ. N3/5, ილიას სახელმწიფო უნივერსიტეტი
დასწრება თავისუფალია.
2023

რელიგიისა და რწმენის თავისუფლება და თანასწორობა - TDI-ის შეხვედრა ილიაუნის სტუდენტებთან
2023-06-01 11:00
1 ივნისს, 11:00 საათზე, წიგნის სახლში „ლიგამუსი” არასამთავრობო ორგანიზაცია ტოლერანტობისა და მრავალფეროვნების ინსტიტუტის (TDI) წარმომადგენლები, USAID სამართლის უზენაესობის პროგრამის მხარდაჭერით ილიას სახელმწიფო უნივერსიტეტის სტუდენტებთან გამართავენ შეხვედრას თემაზე: რელიგიისა და რწმენის თავისუფლება და თანასწორობა.
საკითხი მოიცავს თანასწორობისა და მრავალფეროვნების (რელიგიური, ეთნიკური, კულტურული) უზრუნველყოფას, მათ შორის საგანმანათლებლო და დასაქმების სფეროებში.
შეხვედრაზე განხილული იქნება როგორც საერთაშორისო სტანდარტები, ისე საქართველოს კანონმდებლობა და არსებული პრაქტიკა. საუბარი იქნება TDI-ის ორი კვლევის ძირითად საკითხებზეც. კვლევები ეხება, ერთი მხრივ, რელიგიურ/კულტურულ დღესასწაულებზე უქმე დღეებით სარგებლობის გარანტიებს, მეორე მხრივ, რელიგიური სამოსისა და სიმბოლოების ტარებას სხვადასხვა სივრცეში, მათ შორის სამუშაო ადგილზე და საგანმანათლებლო დაწესებულებებში. კვლევები აანალიზებს საერთაშორისო პრაქტიკას ამ საკითხზე და გვთავაზობს საქართველოს შესაბამისი კანონმდებლობის ანალიზს.
ტოლერანტობის და მრავალფეროვნების ინსტიტუტი (TDI) არის არასამთავრობო ორგანიზაცია, რომლის მიზანია რელიგიისა და რწმენის თავისუფლების ადვოკატირება; რელიგიური, ეთნიკური, რასობრივი ნიშნით დისკრიმინაციის დაძლევა; კულტურული მრავალფეროვნებისა და სამოქალაქო ინტეგრაციის ხელშეწყობა; თანასწორობის, რელიგიისა და სახელმწიფოს ურთიერთგამიჯვნის იდეის დაცვა და ტოლერანტული გარემოს განვითარება.
მომხსენებლების შესახებ
ეკა ლომთათიძე (კვლევის ავტორი) ადამიანის უფლებათა და კონსტიტუციური სამართლის იურისტია, მკვლევარი. ის მუშაობდა საქართველოს საკონსტიტუციო სასამართლოში, საქართველოს იუსტიციის სამინისტროსა და საქართველოს სახალხო დამცველის აპარატში. ასევე თანამშრომლობს საერთაშორისო პროექტებში და უნივერსიტეტებთან ადამიანის უფლებების სწავლებისა და კვლევის მიმართულებით.
მარიამ ღავთაძე, ადამიანის უფლებების იურისტი, TDI-ს გამგეობის წევრი და სტრატეგიული სამართალწარმოების მიმართულების ხელმძღვანელია. 17 წელია მუშაობს რელიგიის თავისუფლებისა და დისკრიმინაციის დაძლევის საკითხებზე; არის სხვადასხვა საერთაშორისო ორგანიზაციის ექსპერტი და პუბლიკაციების ავტორი.
სამუშაო ენა: ქართული
დრო: 1 ივნისი, 11:00-12:30
ადგილმდებარეობა: წიგნის სახლი „ლიგამუსი”, ი. ჭავჭავაძის გამზ. N32
დასწრება თავისუფალია.
2023 წელი

სპექტაკლი „დარისპანის გასაჭირი“
2023-05-28 20:00
ერთ მოქმედებად
თქვენ წინაშეა საუკუნის წინანდელი ამბავი იმის შესახებ, დარისპანი ოთხი გასათხოვარი ქალიშვილიდან ერთ-ერთს როგორ დაატარებს წინ და უკან მეგობრებსა და ნათესავებში, მოყვრებსა და მეზობლებში, რათა როგორმე უპოვოს შესაფერისი ქმარი და უზრუნველყოს მისი მომავალი.
ეს ამბავი, ერთდროულად ტრაგიკული და ღიმილის მომგვრელი, უზარმაზარი სიყვარულითაა გაჟღენთილი ქვეყნის მიმართ, რომელსაც „ჰკლავდნენ და არ კვდებოდა“. ამბავი გაჭრილი ვაშლივით ჰგავს ჩვენი ქვეყნის ბედს, რომელიც დარისპანივით გამოსავალს სხვაგან ეძებს – სხვების დახმარებაში, სხვაზე „მითხოვებაში“, დალხენილი ყოფის ილუზიაში, რომელიც ბუმერანგივით ბრუნდება და კიდევ უფრო დიდ უიმედობას ბადებს.
რა უფრო მნიშვნელოვანია – თავისუფლება თუ უზრუნველი ცხოვრება?
რეჟისორი და მსახიობები მაყურებელთან ერთად ეცდებიან იპოვონ გზა, რომელიც ხელს შეუწყობს დარისპანის ოჯახისა და, ამავდროულად, საქართველოს მომავლის გადარჩენას.
რეჟისორი – საბა ასლამაზიშვილი
სცენოგრაფია – მარიამ კალატოზიშვილი
კოსტუმების მხატვარი – სანდრო მარგველაშვილი
მუსიკალური გაფორმება – ნინო სიხარულიძე
ქორეოგრაფი – დეა აბაკელია
მუსიკალური კონსულტანტი – ივანე ხაჩიძე
ტექნიკური რეჟისორი– თამუნა კამლაძე
მოქმედი პირნი და შემსრულებელნი:

დარისპანი – სლავა ნათენაძე
მართა – ლილი ხურითი
პელაგია – მაია ხორნაული
ნატალია – ნინა ყიფშიძე
კაროჟნა – მაშიკო თვალაბეიშვილი
ოსიკო – თორნიკე კაკულია

სპექტაკლი დაიდგა თბილისის მერიის ფინანსური ხელშეწყობით.
სპექტაკლის ხანგრძლივობაა 1 საათი და 10 წუთი.
დრო: 7, 28, მაისი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023

ბოსტონის კოლეჯის პროფესორების ვორკშოფი: ხელოვნური ინტელექტის დემისტიფიკაცია
2023-05-27 15:00
27 მაისს, 15:00 საათზე, ილიას სახელმწიფო უნივერსიტეტი უმასპინძლებს ბოსტონის კოლეჯის პროფესორებსა და IT სფეროს სპეციალისტებს, რომლებიც ჩაატარებენ გამორჩეულ ვორკშოპს IT მიმართულების სტუდენტებისა და ამ სფეროთი დაინტერესებული პირებისთვის.
თემა: ხელოვნური ინტელექტის დემისტიფიკაცია – საფუძვლებიდან აპლიკაციებამდე
ძირითადი მომხსენებელი: დოქტორი დონგლაი ვეი (დოქტორის ხარისხი დაიცვა MIT-ში), ბოსტონის კოლეჯის პროფესორი, ჰარვარდის უნივერსიტეტის აფილირებული მკვლევარი
ვორკშოპის აღწერა: AI-ის ხანა უკვე დაიწყო. ისევე, როგორც პერსონალური კომპიუტერებისა და ინტერნეტის რევოლუციურ გამოგონებებს, AI-ს აქვს პოტენციალი გარდაქმნას ჩვენი ცხოვრების ყველა ასპექტი, ჯანდაცვისა და განათლების სფეროთი დაწყებული ტრანსპორტითა და გართობით დამთავრებული. თუმცა AI ხშირად კომპლექსურ და გაუგებარ სფეროდ რჩება ფართო საზოგადოების, მათ შორის სტუდენტებისთვის. ვორკშოპი მიზნად ისახავს ხელოვნური ინტელექტის დემისტიფიკაციას ფუნდამენტური ცნებების ახსნითა და პრაქტიკული სავარჯიშოების დახმარებით.
სემინარი შედგება ძირითადი პრეზენტაციისა და პრაქტიკული გაკვეთილისგან. დაინტერესებული პირები პრაქტიკულ სესიაზე შეძლებენ რეალურ დროში შექმნან სატრანსპორტო საშუალებათა დათვლის აპლიკაცია.
თუ გსურთ ვორკშოპზე დასწრება, გთხოვთ, შეავსოთ ქვემოთ მითითებული სარეგისტრაციო ფორმა, რის შემდეგაც მიიღებთ დეტალურ ინფორმაციას ღონისძიების შესახებ.
სარეგისტრაციო ფორმა: http://tiny.cc/ai527
სამუშაო ენა: ინგლისური
დრო: 27 მაისი, 15:00-17:00 საათი
ადგილმდებარეობა: T306 აუდიტორია (პირველი სესია); T405 აუდიტორია (მეორე სესია), ილიას სახელმწიფო უნივერსიტეტის T კორპუსი, ქ. ჩოლოყაშვილის გამზ. N3/5
ღონისძიებაზე დასწრება უფასოა.
2023

გიორგი ასტამაძის წიგნის „გერმანულ-ქართული თანამშრომლობა 1918 წელს: საქართველოს დამოუკიდებლობა და გერმანულ-ქართული კავშირი სამხრეთ კავკასიაში“ პრეზენტაცია
2023-05-27 12:00
27 მაისს, 12:00 საათზე, საქართველოს დამოუკიდებლობის დღესთან დაკავშირებით, წიგნის სახლში „ლიგამუსი“ გაიმართება ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის მოწვეული ლექტორის, გიორგი ასტამაძის წიგნის „გერმანულ-ქართული თანამშრომლობა 1918 წელს: საქართველოს დამოუკიდებლობა და გერმანულ-ქართული კავშირი სამხრეთ კავკასიაში“ პრეზენტაცია.

განრიგი
12:00-12:15 ღონისძიების გახსნა

პროფესორი ნინო დობორჯგინიძე, ილიას სახელმწიფო უნივერსიტეტის რექტორი;
ერნსტ პეტერ ფიშერი, გერმანიის სრულუფლებიანი ელჩი საქართველოში;
შტეფან მალერიუსი, კონრად ადენაუერის ფონდის სამხრეთ კავკასიის ბიუროს დირექტორი.

12:15-13:30 მოხსენება
თემა: გერმანულ-ქართული თანამშრომლობის შესახებ პირველი მსოფლიო ომის ბოლო ეტაპზე, 1918 წელს
მომხსენებლები:

დოქტორი გიორგი ასტამაძე, ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის მოწვეული ლექტორი;
პროფესორი სტივენ ჯონსი, ჰარვარდის უნივერსიტეტის საქართველოს შესწავლის ცენტრის ხელმძღვანელი, ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის თანახელმძღვანელი.

შეხვედრის მოდერატორი – პროფესორი ბექა კობახიძე, ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის თანახელმძღვანელი
პრეზენტაციისა და მოხსენების შემდეგ გაიმართება დისკუსია.

ავტორის შესახებ
გიორგი ასტამაძემ 2008 წელს მიიღო თბილისის სახელმწიფო უნივერსიტეტის ისტორიის ბაკალავრის და 2011 წელს – მაგისტრის (2011) ხარისხი. 2014 წელს – კარლსრუეს უნივერსიტეტის (KIT) მაგისტრის ხარისხი ევროპათმცოდნეობაში, 2021 წელს კი – ამავე უნივერსიტეტის ისტორიის დოქტორის ხარისხი თემისთვის „გერმანულ-ქართული თანამშრომლობა 1918 წელს“ საბოლოო შეფასებით magna cum laude. სხვადასხვა წელს იყო საქართველოს პრეზიდენტის სამაგისტრო და ბადენ-ვიურტემბერგის მიწის სადოქტორო სტიპენდიების მფლობელი. ერთი მონოგრაფიის, რამდენიმე სამეცნიერო სტატიის ავტორი და წყაროთა კრებულის თანაავტორია. 2021 წლიდან არის ილიას სახელმწიფო უნივერსიტეტის მოწვეული ლექტორი და მონაწილე საერთაშორისო კვლევითი პროექტებისა.

წიგნის შესახებ
წიგნი 2022 წელს გერმანულ ენაზე გამოსცა ბრილ-შონინგის გამომცემლობამ. ის ეფუძნება ავტორის მიერ კარლსრუეს უნივერსიტეტში დაცულ სადოქტორო დისერტაციას, შეიქმნა გერმანული, ქართული, ავსტრიული და სხვა ქვეყნების არქივების ფუნდამენტური კვლევის შედეგად.
წიგნს გამოსცემს ილიას სახელმწიფო უნივერსიტეტის გამომცემლობა.

სამუშაო ენები: ქართული, ინგლისური
დრო: 27 მაისი, 12:00-13:30
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

საჯარო ლექცია-დისკუსია თემაზე „ევროკავშირი და მისი სამეზობლო“
2023-05-25 16:00
25 მაისს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ Erasmus + Jean Monnet Networks-ის პროექტის „ევროპასთან დაკავშირება პერიფერიაში“ (Linking to ‘Europe’ at the periphery) ფარგლებში გაიმართება შუა აღმოსავლეთის ტექნიკური უნივერსიტეტისა (თურქეთი) და პოლიტიკის მეცნიერებისა და საჯარო ადმინისტრირების ეროვნული უნივერსიტეტის (რუმინეთი) პროფესორების ბაშაკ ზეინეფ ალფანისა და მირუნა ბუტნარუ-ტრონკოტას საჯარო ლექცია-დისკუსია. მომხსენებლები ისაუბრებენ თურქეთ-ევროკავშირის ურთიერთობებსა და ევროპეიზაციის გამოწვევებზე ცენტრალური და აღმოსავლეთ ევროპის ქვეყნებში.
პროფესორი ბაშაკ ზეინეფ ალფანი ისაუბრებს თურქეთის მიგრაციულ კრიზისსა და პოლიტიკურ ელიტაში საზღვრებთან დაკავშირებულ ნარატივებსა და პრაქტიკაზე, ყურადღებას გაამახვილებს საზღვრების უსაფრთხოების საკითხის მიმართ ევროკავშირის მიდგომასა და ამ თვალსაზრისით თურქეთისადმი ამ უკანასკნელის დამოკიდებულებაზე.
პროფესორი მირუნა ბუტნარუ-ტრონკოტა ისაუბრებს ევროკავშირის მიდგომაზე ახალი ქვეყნების გაწევრების მიმართ, მათთვის წაყენებულ პირობებსა და პოსტკომუნისტურ ქვეყნებში წინა დიდი გაფართოებების (2004 და 2007 წლები) შედეგად ნასწავლ გაკვეთილებზე, ასევე შეეხება ცენტრალური და აღმოსავლეთ ევროპის ქვეყნებში დემოკრატიის უკუსვლის თემას და ისაუბრებს, რა გავლენა აქვს ამ პროცესს ევროკავშირის დამოკიდებულებაზე წევრობის ამჟამინდელ კანდიდატთა მიმართ.
ლექციას მოდერაციას გაუწევენ მეცნიერებათა და ხელოვნების ფაკულტეტის პროფესორები გიორგი გვალია და დავით აფრასიძე.
სამუშაო ენა: ინგლისური
დრო: 25 მაისი, 16:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ი. ჭავჭავაძის გამზ. N32).
დასწრება თავისუფალია.
ღონისძიების დღის წესრიგი შეგიძლიათ იხილოთ აქ.
2023 წელი

„ფულის მასის შექმნის პროცესი რეალურ სამყაროში“ – შალვა მხატრიშვილის საჯარო ლექცია
2023-05-25 14:00
25 მაისს, 14:00 საათზე, ილიას სახელმწიფო უნივერსიტეტის E406 აუდიტორიაში გაიმართება მაკროეკონომიკისა და სტატისტიკის დეპარტამენტის უფროსის, ეკონომისტ შალვა მხატრიშვილის საჯარო ლექცია „ფულის მასის შექმნის პროცესი რეალურ სამყაროში“.
მომხსენებელი შეეხება ფულის მასის შექმნის პროცესს: როგორ იქმნება ფულის მასა და ვინ ქმნის მას? რეალურად რა როლი აკისრია ეროვნულ ბანკს მისი შექმნის პროცესში? რა ქმნის ფულის მასაზე მოთხოვნას ან არის თუ არა კავშირი ფულის მასასა და ინფლაციას შორის?
მომხსენებლის შესახებ
შალვა მხატრიშვილი მაკროეკონომიკისა და სტატისტიკის დეპარტამენტის უფროსია, 2013 წლიდან – ეროვნული ბანკის გუნდის წევრი. პროფესიით ეკონომისტია, დამთავრებული აქვს თბილისის სახელმწიფო უნივერსიტეტი. ფლობს Humboldt-Universität zu Berlin-ის ეკონომიკურ მეცნიერებათა მაგისტრის ხარისხს, არის Vrije Universiteit Amsterdam-ის ეკონომიკურ მეცნიერებათა დოქტორის კანდიდატი. მისი ხელმძღვანელობით ეროვნულ ბანკში არაერთი მნიშვნელოვანი პროექტი განხორციელდა, მათ შორის განახლდა პროგნოზირებისა და მონეტარული პოლიტიკის ანალიზის სისტემა (FPAS), ასევე მონეტარული პოლიტიკის ანგარიში და დაიწყო კვლევითი ნაშრომების სერიის გამოქვეყნება. იგი International Monetary Fund-ის ტექნიკური მრჩეველია.
სამუშაო ენა: ქართული
დრო: 25 მაისი, 14:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2023 წელი
